РЕГЛАМЕНТ (ЕО) № 1263/2007 НА КОМИСИЯТА
от 26 октомври 2007 година
за изменение на Регламент (ЕО) № 290/2007 относно потребностите за рафиниране, упоменати в член 29 от Регламент (ЕО) № 318/2006 на Съвета
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕО) № 318/2006 на Съвета от 20 февруари 2006 г. относно общата организация на пазарите в сектора на захарта (1), и по-специално член 40, параграф 2, буква г) от него,
като има предвид, че:
(1)
Регламент (ЕО) № 290/2007 на Комисията от 16 март 2007 г. за определяне на процента, предвиден в член 19 от Регламент (ЕО) № 318/2006, за пазарната 2007/2008 година (2) фиксира процента на изтегляне за цитираната пазарна година на 13,5 %.
(2)
В член 2, параграф 1 от Регламент (ЕО) № 290/2007 се променят традиционните потребности от предлагане на захар за целите на рафинирането, предвидени в член 29, параграфи 1 и 2 от Регламент (ЕО) № 318/2006, като се прилага намаление, равно на процента изтеглени количества, съгласно разпоредбите на член 19, параграф 1, втора алинея от Регламент (ЕО) № 318/2006, в неговия вариант в сила към момента на приемане на Регламент (ЕО) № 290/2007. В съответствие с разпоредбите на член 19 от Регламент (ЕО) № 318/2006, изменен с Регламент (ЕО) № 1260/2007 на Съвета (3), посочените потребности не са изменени чрез изтегляне на количества от квотите за производство на захар и изоглюкоза. Следователно е целесъобразно да бъде премахнато намалението на посочените потребности.
(3)
Регламент (ЕО) № 290/2007 следва да бъде съответно изменен.
(4)
Предвидените в настоящия регламент мерки са в съответствие със становището на Управителния комитет по захарта,
ПРИЕ НАСТОЯЩИЯ РЕГЛАМЕНТ:
Член 1
Член 2 от Регламент (ЕО) № 290/2007 се заличава.
Член 2
Настоящият регламент влиза в сила на третия ден след публикуването му в Официален вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 26 октомври 2007 година.